SET วันนี้ไซด์เวย์ดาวน์ เซ่น “การเมือง” กดดัน-ปัจจัยนอกปท.ไม่ชัดเจน
SET วันนี้ไซด์เวย์ดาวน์ เซ่น “การเมือง” กดดัน-ปัจจัยนอกปท.ไม่ชัดเจน
26 ต.ค. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะแกว่ง Sideway Down โดยให้ระวังสถานการณ์ในต่างประเทศ จากที่มาตรการกระตุ้นเศรษฐกิจของสหรัฐฯมีความไม่แน่นอน และสถานการณ์การแพร่ระบาดไวรัสโควิด-19 ที่มีแนวโน้มที่จะมีจำนวนผู้ติดเชื้อสูงขึ้น เห็นได้จากทางสหรัฐฯมีจำนวนผู้ติดเชื้อขึ้นถึง 80,000 คน/วัน ทำระดับสูงสุดอีก และทางฝรั่งเศส, อิตาลี ก็มีจำนวนผู้ติดเชื้อเพิ่มขึ้นทำระดับสูงสุดด้วย ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบคละกัน
ส่วนบ้านเราก็มีปัจจัยการเมืองกดดัน จากการชุมนุมทางการเมืองที่จะยืดเยื้อหลังจากที่นายกรัฐมนตรีไม่ได้ลาออกตามข้อเรียกร้อง และให้ติดตามการประชุมรัฐสภาสมัยวิสามัญในวันที่ 26-27 ต.ค.นี้ และวันนี้ให้ติดตามฝั่งจีนที่จะแถลงแผนพัฒนาของประเทศระยะ 5 ปีข้างหน้า
พร้อมให้แนวรับ 1,200-1,205 จุด ส่วนแนวต้าน 1,220-1,225 จุด